சம்பா தேவி சுக்லா ("Champa Devi Shukla") என்பவர் இந்தியாவின் மத்தியப்பிரதேச மாநிலம் போபால் பகுதியினைச் சார்ந்த சமூகப் போராளி ஆவர். இவர் 2004ஆம் ஆண்டில் ரசிதா பீ உடன் கோல்ட்மேன் சுற்றுச்சூழல் விருதினைப் பகிர்ந்துகொண்டார். 1984 போபால் பேரழிவில் 20,000 பேர் கொல்லப்பட்டபோது, சுக்லாவும் ரசிதா பீயும் நீதிக்காகப் போராடினர். மேலும் விபத்திற்குக் காரணமான நிறுவனம் மற்றும் அதன் உரிமையாளர்களுக்கு எதிராகப் பிரச்சாரங்களையும் வழக்குகளையும் மேற்கொண்டனர்.